ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 170.87 கோடியைக் கடந்தது
நாட்டில் கடந்த 24 மணி நேரத்தில் 53.61 லட்சத்துக்கும் அதிகமாக  தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 170.87 கோடியைக்  கடந்தது. 1,90,41,308 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 1,72,211 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 4,10,12,869 ஆக அதிகரித்துள்ளது.
- தொடர்ந்து குணமடைந்தோர் விகிதம் தற்போது 96.70 சதவீதமாக உள்ளது. கடந்த 24 மணி நேரத்தில் 71,365 பேர் புதிதாக பாதிக்கப்பட்டுள்ளனர்.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 8,92,828 ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 2.11 சதவீதமாக உள்ளது.
கடந்த 24 மணி நேரத்தில் 15,71,726 கொவிட் பரிசோதனைகள் செய்யப்பட்டன. இதுவரை சுமார் 74.46 கோடி கொவிட் பரிசோதனைகள்  செய்யப்பட்டுள்ளன. வாராந்திரத் தொற்று 7.57 சதவீதமாக உள்ளது. தினசரித் தொற்று விகிதம் 4.54சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1796726
பிரதமர் அலுவலகம்
மாநில நிறுவன நாள் முன்னிட்டு ஆந்திரப் பிரதேச மக்களுக்கு பிரதமர், வாழ்த்து
ஆந்திரப் பிரதேச மாநில நிறுவன தினத்தை முன்னிட்டு, அந்த மாநில மக்களுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
“ஆந்திரப் பிரதேசத்தில் உள்ள சகோதர சகோதரிகளுக்கு மாநில நிறுவன தின வாழ்த்துக்கள். ஆந்திர பிரதேச மக்கள் தங்கள் திறமை, உறுதிப்பாடு மற்றும் விடாமுயற்சிக்கு பெயர் பெற்றவர்கள். அதனால்தான் அவர்கள் பல துறைகளில் வெற்றி பெறுகின்றனர். ஆந்திர பிரதேச மக்கள் எப்போதும் மகிழ்ச்சியாகவும், ஆரோக்கியமாகவும், வெற்றிகரமாகவும் இருக்கட்டும்”, இவ்வாறு பிரதமர் தனது டுவிட்டர் வாழ்த்துச் செய்தியில் கூறியுள்ளார்.
பிரதமர் அலுவலகம்
உலகப் பொருளாதார அமைப்பின் டாவோஸ் நிகழ்வில் 'உலக நிலை' குறித்த சிறப்புரையை ஜனவரி 17 அன்று பிரதமர் வழங்கவிருக்கிறார்
உலகப் பொருளாதார அமைப்பின் டாவோஸ் நிகழ்வில் 'உலக நிலை' குறித்த சிறப்புரையை ஜனவரி 17, 2022 அன்று இந்திய நேரப்படி இரவு 8.30 மணிக்கு பிரதமர் திரு நரேந்திர மோடி காணொலி வாயிலாக வழங்கவிருக்கிறார்.
காணொலி மூலம் நடக்கவிருக்கும் இந்த நிகழ்ச்சி 2022 ஜனவரி 17 முதல் 21 வரை நடைபெறும். ஜப்பான் பிரதமர் கிஷிடா ஃபுமியோ, ஐரோப்பிய ஆணையத்தின் தலைவர் உர்சுவா ஓன் டேர் லயன், ஆஸ்திரேலிய பிரதமர் ஸ்காட் மோரிசன், இந்தோனேசிய அதிபர் ஜோகோ விடோடோ, இஸ்ரேல் பிரதமர் நஃப்தாலி பென்னட், சீன மக்கள் குடியரசின் அதிபர் ஜி ஜின்பிங் உள்ளிட்ட பல்வேறு நாடுகளின் தலைவர்கள் இதில் உரையாற்ற உள்ளார்கள்.
மூத்த தொழில் துறை தலைவர்கள், சர்வதேச அமைப்புகள் மற்றும் சமுதாய சங்கங்களை சேர்ந்தவர்களும் பங்கேற்க உள்ள இந்த நிகழ்ச்சியில் உலகம் இன்றைக்கு எதிர்கொள்ளும் முக்கிய சவால்கள் குறித்து அவர்கள் விவாதித்து அவற்றை எவ்வாறு எதிர்கொள்வது என்பது குறித்து ஆலோசிக்க உள்ளனர்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
தெலங்கானாவில் ரூ.13,000 கோடி மதிப்பில் 14 தேசிய நெடுஞ்சாலை திட்டங்கள் : மத்திய அமைச்சர் நிதின்கட்கரி தொடக்கம்
தெலங்கானாவில் ரூ.13,000 கோடி மதிப்பில் 14 தேசிய நெடுஞ்சாலை திட்டங்களை, மத்திய சாலை போக்குவரத்து மற்றும் நெடுஞ்சாலைத்துறை அமைச்சர் நிதின்கட்கரி காணொலிக் காட்சி வாயிலாக இன்று தொடங்கி வைத்தார்.
இத்திட்டத்தின் கீழ் 765.663 கி.மீ தூரத்துக்கு ரூ.13,169 கோடி செலவில் சாலைகள் அமைக்கப்படுகின்றன. இந்நிகழ்ச்சியில், மத்திய அமைச்சர்கள் திரு ஜி கிஷன் ரெட்டி, டாக்டர் வி.கே.சிங் உட்பட பலர் கலந்து கொண்டனர்.
இந்நிகழ்ச்சியில் மத்திய அமைச்சர் திரு நிதின்கட்கரி பேசியதாவது:
தெலங்கானாவில் கடந்த 6 ஆண்டுகளில், மொத்தம் 59 சாலை திட்டங்கள், 1918 கி.மீ தூரத்துக்கு, ரூ.17,617 கோடி செலவில் அமைக்க அனுமதி வழங்கப்பட்டன. தெலங்கானாவில் உள்ள 33 மாவட்டங்களும், தேசிய நெடுஞ்சாலையுடன் இணைக்கப்பட்டுள்ளன. கடந்த 2014-15ம் ஆண்டிலிருந்து 841 கி.மீ சாலைகள் ரூ.4793 கோடி மதிப்பில் முடிவடைந்துள்ளன. 809 கி.மீ தூரத்துக்கு, ரூ.13,012 கோடிக்கு சாலைகள் அமைக்கும் பணி நடந்து வருகிறது. நடப்பு நிதியாண்டில், 13 முக்கிய சாலை திட்டங்கள் ரூ.8,957 கோடி செலவில் மேற்கொள்ளப்படவுள்ளன.
பிரதமரின் தொலை நோக்கான புதிய இந்தியாவுக்கு, உலகத் தரத்திலான சாலை கட்டமைப்புக்கு முக்கியத்துவம் அளிக்கப்பட்டு வருகிறது.
இவ்வாறு மத்திய அமைச்சர் நிதின் கட்கரி பேசினார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1682369
சுகாதாரம் மற்றும் குடும்ப நலத்துறை அமைச்சகம்
கொவிட்-19 அண்மைத் தகவல்
தேசிய தடுப்பூசித் திட்டத்தின் கீழ் இந்தியா இதுவரை 115.79 கோடி தடுப்பூசி டோஸ்கள் செலுத்தியுள்ளது. .
குணமடைந்தோர் விகிதம் தற்போது 98.29சதவீதம்; 2020 மார்ச் மாதத்திற்குப் பின், இது மிக அதிக அளவு.
கடந்த 24 மணி நேரத்தில் 11,787பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,39,09,708 என அதிகரித்துள்ளது.
கடந்த 24 மணி நேரத்தில் 10,302 பேருக்கு புதிதாகத் தொற்று ஏற்பட்டுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 1,24,868;
கொவிட் சிகிச்சை பெறுபவர்களின் சதவீதம் மொத்த பாதிப்பில் 1 சதவீதத்துக்கும் கீழ் குறைந்து தற்போது 0..36 சதவீதமாக உள்ளது. 2020 மார்ச் மாதத்திற்குப் பின், இது மிகக் குறைந்த அளவு.
தினசரி பாதிப்பு விகிதம் 0.96, இது கடந்த 47 நாட்களாக 2 சதவீதத்துக்கும் குறைவாக உள்ளது.
வாராந்திர பாதிப்பு விகிதம் 0.93 ஆகும். இது கடந்த 57 நாட்களில் 2 சதவீதத்துக்கும் குறைவாக உள்ளது.
இதுவரை மொத்தம் 63.05கோடி கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:https://pib.gov.in/PressReleasePage.aspx?PRID=1773392
-----
(Visitor Counter : 227
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
கடந்த 20 நாட்களில் கோவிட் 19 தொற்று தொடர்பாக இணையதளங்கள் மூலம் பெறப்பட்ட 25000 கும் அதிகமான குறைகளுக்குத் தீர்வு காணப்பட்டுள்ளது: டாக்டர் ஜிதேந்திர சிங்
கடந்த ஏப்ரல் 1ம் தேதி முதல் 20 நாட்களில் கோவிட் 19 தொற்று தொடர்பாக இணையதளங்கள் மூலம் பெறப்பட்ட 25 ஆயிரத்துக்கும் மேற்பட்ட பொதுமக்கள் குறைகளுக்கு தீர்வு காணப்பட்டுள்ளது என்று வடகிழக்கு மண்டல வளர்ச்சி, பிரதமர் அலுவலகம், பணியாளர், பொதுமக்கள் குறை, ஓய்வூதியம், அணுசக்தி மற்றும் விண்வெளித்துறைக்கான மத்திய இணை அமைச்சர்  டாக்டர் ஜிதேந்திர சிங் இன்று புதுதில்லியில் தெரிவித்தார்.
கொரோனா தொற்று காரணமாக அறிவிக்கப்பட்ட தேசிய அளவிலான பொது முடக்கத்தையடுத்து நாட்டின் பல்வேறு இடங்களிலும் உள்ள பொதுமக்களிடமிருந்து, கடந்த மூன்று வாரங்களில் பொதுமக்கள் குறைதீர்க்கும் இணையதளத்திற்கு குறைகள் வந்துள்ளன. ஏப்ரல் 1 ம் தேதி அன்று 332 குறைகள் பதிவு செய்யப்பட்டிருந்தன. பதினைந்து தினங்களுக்குள்ஏப்ரல் 16 ம் தேதி அன்று வரப்பெற்ற மொத்த குறைகளின் எண்ணிக்கை 5566 ஆக அதிகரித்தது.
குறைகளுக்கு சராசரியாக, 1.57 நாட்களுக்குள் தீர்வு காணப்பட்டு விடுகின்றன. உடனtடி நடவடிக்கை எடுப்பதாலும், 24 மணி நேரமும் தொடர்ந்து தொடர் நடவடிக்கைகள் எடுத்து வருவதாலும் இந்தக் கால வரையறைக்குள் இதைக் கட்டுப்படுத்த சாத்தியமானதற்குக் காரணமாக இருந்த பொதுமக்கள் குறைதீர்ப்பு துறை பணியாளர்கள் மற்றும் தேசிய கண்காணிப்பு தாஷ்போர்டு  கையாளுபவர்கள் ஆகியோருக்கு, டாக்டர்.ஜிதெந்திர சிங் பாராட்டு தெரிவித்தார்.
(Visitor Counter : 107
சுரங்கங்கள் அமைச்சகம்
அரசு நிறுவனங்களுக்கு சுரங்க குத்தகை 20 ஆண்டுகள் வரை நீட்டிப்பு: மாநிலங்களவையில் மத்திய அமைச்சர் விளக்கம்
அரசு நிறுவனங்களுக்கு சுரங்க குத்தகை 20 ஆண்டுகள் வரை நீட்டிக்கப்படுவதாக மத்திய சுரங்கங்கள் மற்றும் நிலக்கரித்துறை அமைச்சர் திரு பிரகலாத் ஜோஷி தெரிவித்தார்.
அவர் மாநிலங்களவையில் எழுத்துப்பூர்வமாக தாக்கல் செய்த பதிலில் கூறியதாவது:
சுரங்க குத்தகைகளை புதுப்பிக்கும் வசதி இல்லை. சுரங்கங்கள் மற்றும் கனிமங்கள் மேம்பாட்டு மற்றும் ஒழுங்குமுறை  சட்டம், 1957-ன்படியும் மற்றும் எம்எம்டிஆர் சட்ட திருத்தம் 2015 அமல் ஆன தேதியிலிருந்து, எல்லா சுரங்க குத்தகையும் 5 ஆண்டுகளுக்கு வழங்கப்படுகிறது. குத்தகை காலம் முடிந்ததும், எம்எம்டிஆர் சட்ட விதிமுறைகளின் கீழ் மீண்டும் குத்தகைக்கு விடப்படும்.
ஆனால், அரசு நிறுவனங்கள் மற்றும் கார்பரேஷனாக இருந்தால், ஏலம் மூலம் விடப்பட்ட குத்தகை காலம், எம்எம்டிஆர் சட்டத்தின் 5வது பிரிவுப்படி, கூடுதல் கட்டணம் செலுத்தப்பட்டு, மாநில அரசு விண்ணப்பித்த தேதியிலிருந்து 20 ஆண்டுகள் வரை நீட்டிக்கப்படும்.
சிறப்பு சேவைகள் மற்றும் கட்டுரைகள்
சென்னை விமான நிலையத்தில் விரைவில் மகளிர் சுயஉதவிக் குழு விற்பனை மையம்
திறன் பயிற்சி பெற்ற கைவினைஞர்களை மேம்படுத்தும் நோக்கில் மத்திய அரசு உருவாக்கியுள்ள அவ்சார்  திட்டத்தின் கீழ், சென்னை விமான நிலையத்தில், சுயஉதவிக் குழுவினரின் விற்பனை மையம் ஒன்று விரைவில் அமைக்கப்பட உள்ளது. இந்த மையத்தில், இந்த பிராந்தியத்தில் உள்ள சுயஉதவிக் குழுவினரின், உற்பத்திப் பொருட்களை விற்பனை செய்வதுடன் அவற்றை பிரபலப்படுத்தவும் வாய்ப்பு ஏற்படும்.
சிறு மற்றும் கிராமப்புற சமுதாயத்திற்கு அதிகாரம் அளிக்கும் இந்தியாவின் மிகவும் சக்தி வாய்ந்த அமைப்பாக சுயஉதவிக் குழுக்கள் திகழ்கின்றன. ஆண்கள் மற்றும் பெண்கள் சிறு சிறு குழுக்களாக கிராமப்புற – நகர்ப்புற பாகுபாடு ஏதுமின்றி, வருமானத்திற்கான ஆதாரங்களை சுதந்திரமாக ஏற்படுத்திக் கொள்ள சுயஉதவிக் குழுக்கள் வழி வகை செய்கின்றன.
உலகில் ஏற்படும் பிற பேரிடர்களைப் போன்று கொவிட் பெருந்தொற்றும், இந்தக் குழுவினரின் வாழ்க்கையில் பெரும் பாதிப்பை ஏற்படுத்தியுள்ளது. பெருந்தொற்றுக் காலத்தில் அவர்களுடைய செயல்பாடு வெகுவாக குறைந்ததுடன், தேவை குறைவு காரணமாக வாடிக்கையாளர்களை அவர்கள் சென்றடைவதும் பாதிக்கப்பட்டது.
இதையடுத்து சுயஉதவிக் குழுக்களை வலுப்படுத்த மத்திய அரசு உருவாக்கிய பல அம்ச உத்திகள் அவர்களது பொருளாதார நலனில் பிரதிபலிக்கத் தொடங்கியுள்ளன. அந்த வகையில் விமான நிலையங்களில் சுயஉதவிக் குழுவினருக்கு இடம் ஒதுக்க மத்திய அரசு முயற்சி மேற்கொண்டுள்ளது. அதன்படி, இந்திய விமான நிலையங்கள் ஆணையத்தின் கட்டுப்பாட்டில் உள்ள சென்னை விமான நிலையத்தில், சுயஉதவிக் குழுவினரால் நடத்தப்படும் விற்பனை மையம் ஒன்று விரைவில் திறக்கப்பட உள்ளது. முதலில் வருபவர்களுக்கு முன்னுரிமை என்று அடிப்படையில், சென்னை விமான நிலைய உள்நாட்டு முனையத்தில் 100-200 சதுர அடி இடம் ஒதுக்கப்பட உள்ளது. எனவே இங்கு விற்பனை அமைக்க விரும்பும் சுயஉதவிக் குழுவினர் இந்திய விமான நிலையங்கள் ஆணையத்தின் இணையதளமான https://www.aai.aero/en/node/add/shg-user-detail வாயிலாக விண்ணப்பிக்கலாம் என சென்னை விமான நிலைய மக்கள் தொடர்பு பிரிவு அறிவித்துள்ளது.
-----
(Visitor Counter : 121
சிறப்பு சேவைகள் மற்றும் கட்டுரைகள்
ரூ.4.75 லட்சம் மதிப்பிலான போதை மாத்திரைகள்: சுங்கத்துறை பறிமுதல்
ரூ.4.75 லட்சம் மதிப்பிலான, எம்டிஎம்ஏ என்ற போதை மாத்திரைகளை, சென்னை விமான நிலைய சுங்க அதிகாரிகள் பறிமுதல் செய்தனர்.
நெதர்லாந்தில் இருந்து போதை மாத்திரைகள் கடத்தி வரப்பட்டுள்ளதாக சென்னை விமான நிலைய சுங்க அதிகாரிகளுக்கு தகவல் கிடைத்தது. இதையடுத்து சென்னையில் உள்ள வெளிநாட்டு தபால் அலுவகத்துக்கு வந்த ஒரு பார்சலை சுங்க அதிகாரிகள் கைப்பற்றினர்.
அதில் கன்னியாகுமாரியைச் சேர்ந்த ஒருவரின் முகவரி குறிப்பிடப்பட்டிருந்தது.
அதை திறந்து பார்த்தபோது, பாலீத்தீன் பை ஒன்றில், இளஞ்சிவப்பு நிறத்தில் 95 மாத்திரைகள் இருந்தன.
இது எம்டிஎம்ஏ என்ற போதை பொருள் மாத்திரைகள் என சந்தேகிக்கப்படுகிறது. இவற்றின் மதிப்பு ரூ.4.75 லட்சம்.
இந்த மாத்திரைகள் போதை பொருள் தடுப்பு சட்டத்தின் கீழ் பறிமுதல் செய்யப்பட்டு, மேலும் விசாரணை நடத்தப்பட்டு வருவதாக சென்னை சர்வதேச விமான நிலைய சுங்க ஆணையர் விடுத்துள்ள செய்தி குறிப்பில் தெரிவித்துள்ளார்.
கலாசாரத்துறை அமைச்சகம்
கோவிட்-19-க்கு எதிரான போராட்டத்தில் உதவுவதற்காக ஜார்கண்ட் நிர்வாகத்துக்கு, தனி நபர் பாதுகாப்பு உடைகள் மற்றும் இதர பொருள்களை, பண்பாட்டுத்துறை அமைச்சகத்தின் காந்தி ஸ்ம்ருதி மற்றும் தர்ஸன் சமிதி அனுப்பியது.
கோவிட்-19க்கு எதிரான போராட்டத்தில், புதுதில்லியில் உள்ள காந்தி ஸ்ம்ருதி மற்றும் தர்ஸன் சமிதி , ராஜஸ்தானின் லுபின் ஹியூமன் நலச்சங்கம் ஆகியவை மே 29, 2020ஆம் தேதி அன்று 200 பிபிஇ பாதுகாப்பு உடைகள், 50 தெர்மோமீட்டர்கள், 10,000 கையுறைகள், 11,000 முகக்கவசங்கள் மற்றும் 500 முகத்தடுப்பான்கள் ஆகியவற்றை ஜார்கண்ட் மாநிலத்தின் குன்ட்டி என்ற பழங்குடியின மாவட்ட நிர்வாகத்தினர் உபயோகத்துக்கு இலவசமாக அனுப்பியது.
இந்தச் சரக்கை கிரிஸி பவனில், மத்திய அரசின் ஊரக மேம்பாட்டுத்துறைச் செயலாளர் திரு.என்.என்.சின்ஹா, இன்று கொடியசைத்து தொடங்கி வைத்தார். ஜிஎஸ்டிஎஸ் இயக்குனர் திரு.திபாங்கர்ஞான் மற்றும் லுபின் ஹியூமன் நலச்சங்கம் தலைமை நிர்வாகஅதிகாரி திரு.சீதாராம்குப்தா ஆகியோர் இந்நிகழ்ச்சியில் கலந்து கொண்டனர்.
கோவிட்-19 தொற்று ஏற்பட்டதில் இருந்து, ஜிஎஸ்டிஸ் மற்றும் லுபின் ஆகியவை இணைந்து மேற்கண்ட பொருள்களை பல்வேறு அமைப்பினருக்கும், அரசுத்துறையினருக்கும், ஏழைகளுக்கும், தேவைப்படுவோருக்கும் இலவசமாக வழங்கி வருகிறது.
மகாத்மாகாந்தியின் 150வது பிறந்ததினத்தை முன்னிட்டு, புதுதில்லி உட்பட நாட்டின் பல பகுதிகளில் ஜிஎஸ்டிஸ் அமைப்பின் ஸ்ரீஜன் பயிற்சி மற்றும் உற்பத்தி மையங்கள் தொடங்கப்பட்டன. இந்த மையங்கள் பாதுகாப்பு முகக்கவசங்களை உற்பத்தி செய்து இலவசமாக வழங்கி வருகின்றன. அரசின் பல துறையினருக்கும் இந்த முகக்கவசங்கள் தொடர்ந்து விநியோகிக்கப்படுகின்றன.
(Visitor Counter : 169
சிறப்பு சேவைகள் மற்றும் கட்டுரைகள்
அதிவேக இணைய சேவைக்காக இசிஆர் ரோட்டில் கண்ணாடியிழை கேபிள் முனையத்தை தொடங்கியது பிஎஸ்என்எல்
அதிவேக இணைய சேவைக்காக வீடுகளுக்கு கண்ணாடியிழை கேபிள் இணைப்பு வழங்கும் சேவையை  பிஎஸ்என் எல் விரிவு படுத்தி வருகிறது. இந்த சேவை, காப்பர் கேபிள் இணைப்பு இருக்கும் இடங்களிலும், வழங்கப்படுகிறது. அடுக்குமாடி கட்டிடங்கள், அலுவலகங்களுக்கு இந்த கண்ணாடியிழை கேபிள் இணைப்பு உகந்ததாக இருக்கும். சென்னை மற்றும் சுற்றுப்புற பகுதிகளில் ஒவ்வொரு மாதமும் குறைந்தது 100 கண்ணாடியிழை கேபிள் முணையங்களை அமைக்க திட்டமிடப்பட்டுள்ளது.
இத்திட்டத்தின் கீழ் சென்னை கிழக்கு கடற்கரை சாலையில் உள்ள ஆல்டிஸ் ஓசனிக் அடுக்குமாடி குடியிருப்பில் கண்ணாடியிழை கேபிள் முனையம் இன்று தொடங்கப்பட்டது. இதன் மூலம் இசிஆர் பகுதியில் உள்ள வாடிக்கையாளர்களுக்க அதிவேக இணைய சேவை கிடைக்கும் என சென்னை பிஎஸ்என்எல் தலைமை பொது மேலாளர் திரு. வி.கே.சஞ்சீவி தெரிவித்துள்ளார்.
இந்நிகழ்ச்சியில் டிரிஜின் டெக்னாலஜிஸ் நிறுவனத்தின் தலைவரும், தென்னிந்திய வர்த்தக சபை தலைவருமான திரு. ஆர்.கணபதி, பிரபல பின்னணி பாடகர் திரு. உண்ணி கிருஷ்ணன், நிதித்துறை பொதுமேலாளர் மற்றும் ஆலோசகர் திரு.கல்யாண் சாகர், தென் மண்டல பொது மேலாளர் திரு.எஸ். புகழேந்தி, செங்கல்பட்டு துணை பொது மேலாளர்கள் திரு.புகழேந்தி, திரு.சுப்ரமணியன் உட்பட பலர் கலந்து கொண்டனர்.
சென்னையில் அனைத்து பகுதிகளுக்கும் கண்ணாடியிழை கேபிள் இணைப்பு கிடைக்க தீவிர முயற்சிகள் மேற்கொள்ளப்பட்டுவருவதாக தலைமை பொது மேலாளர் திரு.சஞ்சீவி அறிவித்துள்ளார்.
பிஎஸ்என்எல் தினத்தை முன்னிட்டு, வாடிக்கையாளர்களுக்கு மலிவான கட்டணத்தில், புதிய கண்ணாடியிழை கேபிள் இணைப்பு வழங்கும் திட்டங்கள் தொடங்கப்பட்டுள்ளன.
கொரோன தொற்றை முன்னிட்டு, பலர் வீட்டிலிருந்தே பணியாற்றி வரும் சூழலில், அதிவேக இன்டர்நெட் சேவைகளுக்கான தேவை தற்போது அதிகரித்துள்ளது குறிப்பிடத்தக்கது.
சுகாதாரம் மற்றும் குடும்ப நலத்துறை அமைச்சகம்
இந்தியாவின் கொவிட் தடுப்பூசி சான்றிதழ்களை பரஸ்பரம் எற்றுக்கொள்ள 96 நாடுகள் ஒப்புக்கொண்டுள்ளன: டாக்டர் மன்சுக் மாண்டவியா
கொவிட்-19 தடுப்பூசி வழங்கலின் வேகத்தை நாடு முழுவதும் விரைவுபடுத்துவதற்கும் விரிவுபடுத்துவதற்கும் மத்திய அரசு உறுதியுடன் எடுத்த நடவடிக்கைகளின் காரணமாக 2021 அக்டோபர் 21 அன்று 100 கோடி டோஸ்கள் எனும் மைல்கல்லை நாடு தாண்டியது.
உலகின் மிகப்பெரிய கொவிட் தடுப்பூசி திட்டத்தின் பயனாளிகள் உலகம் முழுவதும் ஏற்றுக்கொள்ளப்பட்டு அங்கீகரிக்கப்படுவதை உறுதி செய்து, அவர்களின் கல்வி, வணிகம் மற்றும் சுற்றுலா பயணங்களை எளிதாக்க பிற நாடுகளுடன் மத்திய அரசு தொடர்ந்து தொடர்பு கொண்டு வருகிறது என்று மத்திய சுகாதாரம் மற்றும் குடும்ப நலம் அமைச்சர் டாக்டர் மன்சுக் மாண்டவியா இன்று தெரிவித்தார்.
தற்சமயம், 96 நாடுகள் தடுப்பூசி சான்றிதழ்களை பரஸ்பரம் அங்கீகரிக்க ஒப்புக்கொண்டுள்ளன. தொடர்ந்து, இந்த நாடுகளில் இருந்து பயணிக்கும் நபர்களுக்கு 2021 அக்டோபர் 20 அன்று வெளியிடப்பட்ட சர்வதேச வருகைகள் குறித்த மத்திய சுகாதார அமைச்சகத்தின் வழிகாட்டுதல்களில் குறிப்பிடப்பட்டுள்ளபடி சில தளர்வுகள் வழங்கப்படுகின்றன . வெளிநாடு செல்ல விரும்புபவர்கள், சர்வதேச பயண தடுப்பூசி சான்றிதழை கோவின் போர்ட்டலில் இருந்து பதிவிறக்கம் செய்து கொள்ளலாம்.
தடுப்பூசி சான்றிதழ்களை பரஸ்பரம் அங்கீகரிப்பதற்காகவும், சர்வதேச பயணத்தை எளிதாக்குவதற்கும் வெளியுறவு அமைச்சகத்துடன் இணைந்து சுகாதாரம் மற்றும் குடும்ப நலம் அமைச்சகம் அனைத்து நாடுகளுடனும் தொடர்ந்து தொடர்பு கொண்டு வருகிறது
மேலும் விவரங்களுக்கு, கீழ்காணும் ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1770287
உள்துறை அமைச்சகம்
வங்காள கிழக்கத்திய எல்லை விதிமுறைகளில் திருத்தம் செய்வதற்கு அமைச்சரவை பின்னேற்பு ஒப்புதல்
வங்காள கிழக்கத்திய எல்லை விதிமுறைகளில் திருத்தம் செய்வதற்கான, அரசியலமைப்புச் சட்டத்தின் 372-வது பிரிவின் உட்பிரிவு 2-ன் கீழ் குடியரசுத் தலைவர் பிறப்பித்த சட்டங்கள் ஏற்பு  ஆணை 2019-க்கு, பிரதமர் திரு.நரேந்திர மோடி தலைமையிலான மத்திய அமைச்சரவை பின்னேற்பு ஒப்புதலை வழங்கியுள்ளது.
இந்த அறிவிக்கை, வங்காள கிழக்கத்திய எல்லை விதிமுறைகளை மணிப்பூர் மாநிலத்திற்கும் விரிவுபடுத்தி, அங்குள்ள பூர்வகுடி மக்களுக்கு 2019 குடியுரிமை திருத்தச் சட்ட விதிகளிலிருந்து பாதுகாப்பை வழங்கவும், தேவைப்படும் மாற்றங்களை செய்யவும் வழிவகுக்கிறது.
ரசாயனம் மற்றும் உரங்கள் அமைச்சகம்
டிஏபி மற்றும் என்பிகே உரங்களின் விலையை உயர்த்தும் திட்டம் இல்லை: இப்கோ
டிஏபி மற்றும் என்பிகே உரங்களின் விலையை உயர்த்தும் திட்டம் எதுவும் தனக்கு இல்லை என்று இந்திய விவசாயிகள் உரக் கூட்டுறவு நிறுவனம்  உறுதிபடத் தெரிவித்துள்ளது.
இது குறித்து டிவிட்டரில் பதிவிட்டுள்ள இப்கோ நிர்வாக இயக்குநர் திரு. யு. எஸ். அவஸ்தி, மூலப் பொருள்களின் விலைகள் சர்வதேச சந்தைகளில் கடுமையாக உயர்ந்துள்ள போதிலும், உரங்களின் விலையை உயர்த்தும் திட்டம் எதுவும் தங்களுக்கு இல்லை என்று தெரிவித்துள்ளார்.
"பிரதமர் நரேந்திர மோடியின் தற்சார்பு இந்தியா அறைகூவலைச் சார்ந்து விவசாயிகளின் உள்ளீட்டுச் செலவுகளைக் குறைப்பது எங்களின் லட்சியமாக உள்ளதால், உரங்களின் விலைகளை உயர்த்தும் எண்ணம் எதுவும் இல்லை. விவசாயிகளின் வருமானத்தை 2020-க்குள் இரட்டிப்பாக்குவதும் பிரதமரின் லட்சியமாகும்," என்று அவர் கூறியுள்ளார்.
உரங்களின் உற்பத்தி மற்றும் சந்தைப்படுத்துதலில் ஈடுபட்டுள்ள முன்னணி கூட்டுறவு நிறுவனமான இப்கோவுக்கு நாட்டில் ஐந்து உரத் தொழிற்சாலைகள் உள்ளன.
விவசாயத்துறை அமைச்சகம்
முக அங்கீகார அம்சத்துடன் பிரதமரின் வேளாண் மொபைல் செயலியை திரு நரேந்திர சிங் தோமர் தொடங்கிவைத்தார்
விவசாயிகளுக்கு வருவாய் ஆதரவளிக்கும் வகையில், மத்திய அரசின் பிரதமரின் விவசாயிகள் வருவாய் ஆதரவுத் திட்டத்தின் கீழ், முக அங்கீகார அம்சத்துடன் கூடிய பிரதமரின் வேளாண் மொபைல் செயலியை மத்திய வேளாண் மற்றும் விவசாயிகள் நலத்துறை அமைச்சர் திரு நரேந்திர சிங் தோமர் தொடங்கிவைத்தார். இதன் மூலம் விவசாயிகள் வீட்டில் இருந்தபடியே ஒரு முறை பயன்படுத்தும் கடவுச்சொல் அல்லது கைரேகையில்லாமல், மின்னணு வாயிலான வாடிக்கையாளர் விவரங்களை பூர்த்தி செய்ய முடியும். அத்துடன் மற்ற நூறு விவசாயிகளுக்கும் அவர் உதவமுடியும். இதன் மூலம் மாநில அரசு அதிகாரி ஒருவர், 500 விவசாயிகளின் மின்னணு வாயிலான வாடிக்கையாளர் விவரங்களை சரிபார்க்க முடியும்.
புதுதில்லியில் நடைபெற்ற இதற்கான நிகழ்ச்சியில், நாடு முழுவதிலுமிருந்து ஆயிரக்கணக்கான விவசாயிகள், மத்திய, மாநில அரசு அதிகாரிகள், பல்வேறு அரசு அமைப்புகள் மற்றும் வேளாண் அமைப்புகளின் பிரதிநிதிகள் ஆகியோர் காணொலிக் காட்சி வாயிலாக கலந்துகொண்டனர். அப்போது பேசிய திரு தோமர், பிரதமரின் வருவாய் ஆதரவுத் திட்டத்தின் மூலம் சுமார் 8.5 கோடி விவசாயிகளுக்கு தவணை முறையில் நிதியளிக்கப்படுவதாகக் கூறினார்.
இதன்மூலம் இடைத்தரகர்கள் தலையீடு இன்றி விவசாயிகளுக்கு மத்திய அரசு நிதியளிக்கிறது. இந்த தொழில்நுட்பத்தின் மூலம் பெரும் எண்ணிக்கையிலான விவசாயிகளுக்கு தற்போது உதவ முடிகிறது என்று அவர் தெரிவித்தார்.
கப்பல் போக்குவரத்து அமைச்சகம்
இந்தியாவில் பசுமைத் துறைமுகங்கள் மற்றும் பசுமைக் கப்பல் போக்குவரத்தை மேம்படுத்துவதற்கு மேற்கொள்ளப்பட்ட பசுமை முன்முயற்சிகளின் முன்னேற்றம் குறித்து திரு சர்பானந்த சோனோவால் ஆய்வு
மத்திய துறைமுகங்கள் மற்றும் கப்பல் மற்றும் நீர்வழிகள் துறை அமைச்சர் திரு சர்பானந்த சோனோவால், அனைத்துப் பெரிய துறைமுகங்கள், கொச்சி கப்பல்கட்டும் தளம், இந்திய உள்நாட்டு நீர்வழிகள் ஆணையம் ஆகியவற்றின் அதிகாரிகளுடனான ஆய்வுக் கூட்டத்திற்கு தலைமை தாங்கினார். இந்தியாவில் பசுமைத் துறைமுகங்கள் மற்றும் பசுமைக் கப்பல் போக்குவரத்தை மேம்படுத்துவதற்கு, கடல்சார் இந்தியா தொலைநோக்கு 2030-திட்டத்தின்படி மேற்கொள்ளப்பட்ட பசுமை முன்முயற்சிகளின் முன்னேற்றம் குறித்து அமைச்சர் ஆய்வு மேற்கொண்டார்.
கடல்சார் இந்தியா தொலைநோக்கு 2030-ன் கீழ், திட்டமிடப்பட்ட பசுமைத் துறைமுகங்களை மேம்படுத்துவது தொடர்பான முன்முயற்சிகளின் முன்னேற்றம் குறித்து திரு சோனோவால் ஆய்வு மேற்கொண்டார். இந்த திட்டத்தின் கீழ், ரூ.6,77,720.24 கோடி மதிப்பிலான முதலீட்டுடன், பெரிய துறைமுகங்கள் உள்ளிட்ட மொத்தம் 963 முன்முயற்சிகள் அடையாளம் காணப்பட்டன. இதில், ரூ.44, 424.47 கோடி மதிப்பிலான 208 முன்முயற்சிகள் 2021 நிதியாண்டில் முடிவடைந்தன.மேலும், ரூ.48,256.14 கோடி மதிப்பிலான 504 முன்முயற்சிகள் தற்போது செயல்படுத்தப்பட்டு வருகிறது.
பசுமை துறைமுகங்கள் முன்முயற்சிகளில், சுற்றுச்சூழல் மாசுவைக் கண்காணிக்கும் உபகரணங்கள், தூசி தடுக்கும் கருவிகள் வாங்குதல், கழிவுநீர் சுத்திகரிப்பு நிலையங்கள் அமைத்தல், துறைமுகங்கள் மற்றும் கப்பல்களிலிருந்து குப்பைகளை அகற்றும் கருவிகளை அமைத்தல், புதுப்பிக்கத்தக்க எரிசக்தி ஆதாரங்கள் மூலம் மின் உற்பத்தித் திட்டங்களை அமைத்தல் உள்ளிட்ட பல்வேறு நடவடிக்கைகள் அடங்கும்.
மேலும் கூடுதல் விவரங்களுக்கு ஆங்கிலச் செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1793524
கூட்டுறவு அமைச்சகம்
ஆண்டுக் கண்ணோட்டம் 2022 : கூட்டுறவு அமைச்சகம்
குஜராத்தின் பரூச்சில் உள்ள மாவட்ட மத்திய கூட்டுறவு வங்கியின் கூட்டுறவு கல்வி நிலையத்திற்கு மத்திய உள்துறை மற்றும் கூட்டுறவுத்துறை அமைச்சர் திரு அமித் ஷா அடிக்கல் நாட்டினார். 
இந்த நிலையம் கட்டப்படுவது மக்களுக்கு கல்வி அளிப்பது மட்டுமின்றி கூட்டுறவுத்துறையின் அடிப்படைகள், முக்கியத்துவம் குறித்த ஞானத்தையும் அளிக்கும்.
இந்தப் பயிற்சி மையம் அமைக்கப்பட்டபின் இதில் கணினிக் கூடம், கூட்டுறவு நூலகம் மற்றும் பொது அறிவு மையமாகவும் செயல்படும்.
ரூ.3.25 கோடி செலவில் இந்த நவீன பயிற்சி மையத்தை கட்டமைக்க பரூச் மாவட்ட மத்திய கூட்டுறவு வங்கி முடிவு செய்துள்ளது.
தொடக்க வேளாண்மை கடன் சங்கங்களை கணினி மயமாக்க மத்திய அமைச்சரவை ஒப்புதல் அளித்தது. 
ரூ.2,516 கோடி பட்ஜெட் ஒதுக்கீட்டுடன் 63,000 தொடக்க வேளாண்மை கூட்டுறவு சங்கங்கள் கணினி மயமாக்கப்படவுள்ளன. இதன் மூலம் சுமார் 13 கோடி குறு, சிறு விவசாயிகள் பயனடைவார்கள்.
கூட்டுறவுத்துறைக்கு மிக முக்கியமான கொள்கை முடிவுகளை 2022 ஜூன் 08 அன்று இந்திய ரிசர்வ் வங்கி அறிவித்தது. இதன் மூலம் அடுக்கு-1 நகர்ப்புற கூட்டுறவு வங்கிகளில் தனிநபர் வீட்டுவசதிக்கான கடன் வரம்பு ரூ.30 லட்சத்தில் இருந்து ரூ.60 லட்சமாகவும், அடுக்கு 2-ன் நகர்ப்புற கூட்டுறவு வங்கிகளில் தனிநபர் வீட்டுவசதிக்கான கடன் வரம்பு ரூ.70 லட்சத்தில் இருந்து ரூ.1.40 கோடியாகவும் உயர்த்தப்பட்டுள்ளது. ஊரக கூட்டுறவு வங்கிகளில் இந்த கடன் தொகை முறையே ரூ.20 லட்சத்தில் இருந்து ரூ.50 லட்சமாகவும், ரூ.30 லட்சத்தில் இருந்து ரூ.75 லட்சமாகவும் உயர்த்தப்பட்டுள்ளது.
கூட்டுறவு அமைச்சகத்தின் பல்வேறு நடவடிக்கைகளை அமல்படுத்துவதற்காக 2022-23 நிதி ஆண்டுக்கான மத்திய பட்ஜெட்டில் ரூ.9,000 கோடி ஒதுக்கப்பட்டது. இது 2021-22 பட்ஜெட் ஒதுக்கீட்டை விட 2.5 மடங்கு அதிகமாகும்.
வெளிப்படைத் தன்மை, திறன், சிக்கனமான கொள்முதல் நடைமுறை ஆகியவற்றில் ஒருபடி முன்னேற்றமாக கூட்டுறவு சங்கங்கள் அரசு இ-சந்தை தளத்தில் சேர்க்கப்பட்டன. 
நிர்வாகம், வெளிப்படைத் தன்மையை அதிகரித்தல், பதில் சொல்லும் கடமையை அதிகரித்தல், தேர்தல் நடைமுறையில் சீர்திருத்தம் ஆகியவற்றை நோக்கமாக கொண்டு பல மாநில கூட்டுறவு சங்கங்கள் சட்டம் 2022-ல் திருத்தம் செய்யும் மசோதா நாடாளுமன்ற மக்களவையில் 7.12.2022-ல் தாக்கல் செய்யப்பட்டு, 20.12.2022-ல் கூட்டு நாடாளுமன்ற குழுவின் ஆய்வுக்கு அனுப்பப்பட்டது.
கூட்டுறவு அமைச்சகமும், இந்திய தேசிய கூட்டுறவு சங்கமும் இணைந்து ஜூலை 04.2022 அன்று விஞ்ஞான் பவனில் 100-வது சர்வதேச கூட்டுறவு தினத்தை கொண்டாடின.
இந்த விழாவில் பேசிய மத்திய உள்துறை மற்றும் கூட்டுறவுத்துறை அமைச்சர் திரு அமித் ஷா, எதிர்கால வளர்ச்சியை உறுதிப்படுத்த தொழில் நுட்பம் மற்றும் தொழில் சார்ந்த திறமையுடன் கூட்டுறவுத் துறையை நவீனப்படுத்துவதன் அவசியத்தை வலியுறுத்தினார்.
2022 டிசம்பர் 30 அன்று கர்நாடக மாநிலம் பெங்களூருவில் நடைபெற்ற கூட்டுறவு பயனாளிகள் மாநாட்டில் மத்திய உள்துறை மற்றும் கூட்டுறவுத்துறை அமைச்சர் திரு அமித் ஷா உரையாற்றினார்.
கூட்டுறவுத்துறைக்கு தனி அமைச்சகம் உருவாக்கியதன் மூலம் கூட்டுறவு இயக்கத்திற்கு புதிய வேகத்தையும், நீடித்த வாழ்வையும் பிரதமர் நரேந்திர மோடி அளித்திருப்பதாக அமைச்சர் தமது உரையில் குறிப்பிட்டார்.
பொருளாதார விவகாரங்களுக்கான மத்திய அமைச்சரவைக் குழு
தால்ச்சர் உர நிறுவனத்தில் ராஷ்ட்ரிய ரசாயனங்கள் மற்றும் உர நிறுவனத்தின் சம பங்குகளை முதலீடு செய்ய அமைச்சரவை ஒப்புதல்
ராஷ்ட்ரிய ரசாயனங்கள் மற்றும் உர நிறுவனத்தால் தால்ச்சர் உர நிறுவனத்தில் அமைக்கப்படவுள்ள நிலக்கரி வாயு அடிப்படையிலான உரத் தயாரிப்புத் திட்டத்திற்கு ஆகும் மொத்த செலவில் சுமார் 29.67 சதவீதமான ரூ.1033.54 கோடி சமபங்கு முதலீடு செய்யும் உரத் துறையின் முன்மொழிவுக்கு பிரதமர் திரு. நரேந்திர மோடி தலைமையில் நடைபெற்ற பொருளாதார விவகாரங்களுக்கான அமைச்சரவைக் குழு ஒப்புதல் அளித்துள்ளது.
தால்ச்சர் திட்டத்தை மறுசீரமைப்பு செய்வது, பொதுத் துறை நிறுவனங்கள் மூலம் அரசிடமிருந்து உரப் பிரிவுக்கு பெரும் முதலீடு கிடைப்பதை உறுதிச் செய்வதாக இருக்கும். இது வேலைவாய்ப்புகளை உருவாக்குவதோடு, மாநிலம் மற்றும் கிழக்கு மண்டல பொருளாதாரத்தை அதிகப்படுத்தும். இந்த உர நிறுவனத்தை மறுசீரமைப்பது, யூரியாவின் உள்நாட்டு உற்பத்தி அதிகரிப்பதை உறுதி செய்வதோடு, யூரியாவின் தற்சார்புக்கும் வழிவகுக்கும்.